Skoolhoof se seun sterf 15 dae ná fratsongelukLyall Beadon. Foto:getlyallwalking.com Lyall Beadon, die 29-jarige seun van ŉ skoolhoof van Port Elizabeth, is Dinsdag dood nadat hy op Nuwejaarsdag in ŉ fratsongeluk betrokke was. Beadon is in die Aurora-hospitaal in Port Elizabeth dood weens ŉ hartstilstand, berig die Herald Online. Hy het op Nuwejaarsdag in die see gaan swem en sy nek beseer nadat hy in ŉ golf ingeduik en ŉ sandbank getref het. Beadon was na die ongeluk van sy bors af verlam. Hy is sedert die ongeluk by die Life Beacon Bay-hospitaal in Oos-Londen behandel voordat hy verlede Donderdag na die Aurora-hospitaal oorgeplaas is. Sy pa, Laurie van Laerskool Dominic’s Priory, het gesê die gesin is platgeslaan deur sy dood. – Sapa